སྤྱི་ལོ་༡༩༩༤ལོར།བོད་ཀྱི་རིག་གནས་དང་སློབ་གསོ་གོང་སྤེལ་དུ་གཏོང་ཆེད་བདག་གིས་འཇིགས་མེད་རྒྱལ་མཚན་མི་རིགས་ལག་རྩལ་སློབ་གྲྭ་ཞེས་པ་འདི་བཙུགས་པ་ཡིན།ཞེས་ཁོང་གིས་རང་ཉིན་གྲྭ་བཙུན་ཞིག་ཡིན་པའི་ཆ་ནས་འཇིག་རྟེན་པའི་སློབ་གྲྭ་ཞིག་གི་སློབ་སྤྱི་གནང་བའི་འགན་འཁྲིའི་སྐོར་འགྲེལ་བཤད་རྒྱག་དོན།སྤྱིར་ང་རང་གྲྭ་བཙུན་ཞིག་ཡིན་པའི་ཆ་ནས་དགོན་པའི་ནང་གི་འཆད་ཉན་སྟེང་དུ་བློ་རྩེ་གཏོད་དགོས་པ་དང་འབྲེལ་ཡོད་བཅའ་ཡིག་བཅས་ཁྲིམས་ལ་བརྩི་སྲུང་བྱེད་དགོས་པ་རེད།ང་རང་གིས་སྒྲུབ་སྦྱོང་བྱེད་ཐུབ་ན་རབས་རེད།གལ་སྲིད་དེ་མ་ཐུབ་ན།ང་རང་གྲྭ་བཙུན་ཞིག་ཡིན་པའི་ཆ་ནས་གཞན་ཕན་གྱི་བྱ་བ་དང་དུ་ལེན་དགོས་པ་རེད།